اسلام آباد: پاک فضائیہ تینا غازی و شہید آتے خراج عقیدت پیش کرسا 1965 نا جنگ انا ہیرو سکواڈرن لیڈر سرفراز احمد رفیقی شہید نا بابت اسہ خصوصی ءُ پرومواس جاری کرینے۔ سکواڈرن لیڈر سرفراز احمد رفیقی شہید تینا سنگت ہواباز آتون اواری اٹ یکم ستمبر 1965نا شام چھمب سیکٹر آ بیست ہزار فٹ انا بڑزی آ دوران پرواز بھارتی فضائیہ نا چار جلہو گیر جہاز آتیان مسٹ ءِ خلکر بٹیر۔ دا مشن اٹ سرفراز احمد رفیقی شہید تینتون چار جنگوڑو جہاز آتا کماشی ءِ کرے۔ اسہ بھارتی جہا ز اسے بِٹفنگ آن پد اوفتا جہاز انا مشین گن جام مس۔ میدان ءِ ہِلنگ نرنگ نا جاگہ غا ا و تینا سنگت آتے جلہو ءِ برجاتخنگ نا پرمان کرے و نہتے مننگ نا جاگہ غان پد ہم تینا فارمیشن نا پشت آن رکھ ءِ کرسا جام شہادت نوش کرے۔ اودے تینا شاندار کارکڑد و جیرت نا اعتراف اٹی حکومت پاکستان نا کنڈآن ہلال جیرت و ستارہ جیرت نا اعزاز تننگا۔
(اے پی پی)
